# PROTOKOL HODNOCENÍ DIPLOMOVÉ PRÁCE

### POSUDEK VEDOUCÍHO

JMÉNO STUDENTA: Pavel Hulec

NÁZEV PRÁCE: Čínský kapitalismus jako překážka k demokratizaci

HODNOTIL: Ľubomír Lupták

1. **CÍL PRÁCE (jaký byl a do jaké míry byl naplněn)**

Autor si za cieľ práce stanovuje identifikovať na základe vymedzeného a v práci diskutovaného analytického rámca najzávažnejšie štrukturálne prekážky demokratizácie v Čínskej ľudovej republike. Cieľ sa podarilo bezo zvyšku naplniť.

1. **OBSAHOVÉ ZPRACOVÁNÍ (náročnost, tvůrčí přístup, proporcionalita vlastní práce, vhodnost příloh)**

Autor si zvolil zaujímavú a spoločensky závažnú tému, ktorá je síce v českom kontexte nepríliš spracovaná, no v rámci politických vied nadväzuje na mimoriadne dlhú a plodnú tradíciu uvažovania o vzťahu ekonomickej a politickej organizácie, tiahnucu sa od klasických autorov až dodnes. Extrémna bohatosť sekundárnej literatúry a pestrosť analytických tradícií, ktorých predstavitelia sa púšťali do úvah nad týmto problémom, predstavujú ťažko zdolateľnú prekážku, s ktorou sa však autor vysporiadal excelentným spôsobom. Jeho teoretická diskusia je prehľadná, zmysluplná, systematická, reflexívna a rozhodne na podstatne vyššej úrovni, než v akejkoľvek diplomovej práci, ktorú som počas svojej kariéry čítal. Mimoriadne sympatické je, že autorova argumentácia je pevne ukotvená v dielach klasickej sociálnej teórie a skvelým spôsobom demonštruje, že sú doslova neodmysliteľnou súčasťou akéhokoľvek seriózneho sociálnevedného bádania. Voľba analytického rámca je logická a dobre ukotvená v predošlej diskusii. Analytická časť práce predstavuje ucelené a dobre podložené vysvetlenie toho, ako sa v kontexte ekonomickej liberalizácie a prehlbujúcej sa socioekonomickej nerovnosti darí naďalej udržiavať či dokonca posilňovať čínsky neliberálny politický režim. Záverečná diskusia vynikajúco nadväzuje na argumentáciu v analytickej časti a vypovedá skeptickým, no presvedčivým tónom o štrukturálnych podmienkach demokratizácie v Číne.

1. **FORMÁLNÍ ÚPRAVA (jazykový projev, kvalita citací a používané literatury, grafická úprava)**

Text spĺňa vo všetkých ohľadoch formálne kritériá kladené na diplomové práce. Autorov jazyk je vyspelý a výborne čitateľný, preklepov a iných jazykových lapsov je v práci minimum. Kvalita použitej literatúry je vysoká a jej kvantita je úctyhodná, autor s literatúrou navyše pracuje excelentne a systematizuje dlhé diskusie odohrávajúce sa na pôde politických a iných sociálnych vied spôsobom, ktorý stojí za vyzdvihnutie. Grafická úprava práce je bezchybná.

1. **STRUČNÝ CELKOVÝ KOMENTÁŘ (silné a slabé stránky práce, zdůvodnění hodnocení)**

Zatiaľ som nemal možnosť čítať lepšie spracovanú diplomovú prácu a som vďačný za to, že som si ju mohol prečítať. Domnievam sa, že takto spracovaný text môže slúžiť ako skvelý základ pre ďalší dizertačný výskum na poli vzťahu demokracie a kapitalizmu.

1. **OTÁZKY A PŘIPOMÍNKY URČENÉ K ROZPRAVĚ PŘI OBHAJOBĚ**

Charakterizujte hlavné štrukturálne prekážky demokratizácie čínskeho režimu a vysvetlite, ako môže čínska forma kapitalizmu prispievať k reprodukci tohto režimu.

1. **NAVRHOVANÁ ZNÁMKA**

Ako je zrejmé z textu tohto posudku, práca nemôže byť hodnotená inak ako výborna a rozhodne si zaslúži ocenenie dekana.

Datum: Podpis: